Vastavalt kaubandus- ja koostöölepingu artikli 752 lõikele 1 koostab partnerlusnõukogu hiljemalt 180 päeva pärast kaubandus- ja koostöölepingu jõustumise kuupäeva nimekirja vähemalt 15 isikust, kellel on oskusteave kõnealuse lepingu või selle lisalepingutega hõlmatud konkreetsete sektorite kohta ning kes soovivad ja saavad tegutseda vahekohtunikena. Nimekiri koosneb kolmest alamnimekirjast:

Kaubandus- ja koostöölepingu artikli 7 lõikega 1 loodud partnerlusnõukogu koosneb liidu ja Ühendkuningriigi esindajatest. Seda juhivad ühiselt liit ja Ühendkuningriik. Kaubandus- ja koostöölepingu 1. lisas on sätestatud partnerlusnõukogu kodukord. Partnerlusnõukogu ülesanded on sätestatud kaubandus- ja koostöölepingu artiklis 7 ja hõlmavad peamiselt järgmist:

ELi ja Ühendkuningriigi vahel sõlmitud kaubandus- ja koostöölepingus on sätestatud sooduskord sellistes valdkondades nagu kaubavahetus ja teenuskaubandus, digikaubandus, intellektuaalomand, riigihanked, lennundus ja maanteetransport, energeetika, kalandus, sotsiaalkindlustuse koordineerimine, õiguskaitse ja õigusalane koostöö kriminaalasjades, temaatiline koostöö ja osalemine liidu programmides. Leping põhineb sätetel, millega tagatakse võrdsed võimalused ja austus põhiõiguste vastu.

Komisjon teeb ettepaneku, et nõukogu määraks kindlaks seisukoha, mis võetakse liidu nimel ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepinguga (edaspidi „kaubandus- ja koostööleping“) moodustatud partnerlusnõukogus seoses partnerlusnõukogu otsusega koostada nimekiri isikutest, kes soovivad ja saavad tegutseda lepinguga ettenähtud vahekohtu liikmena.

Seepärast on esildatud otsuse menetlusõiguslik alus ELi toimimise lepingu artikli 218 lõige 9.

Kavandatava õigusakti eesmärk ja sisu on määrata kindlaks liidu seisukoht nende isikute nimekirja küsimuses, kes soovivad ja saavad tegutseda kaubandus- ja koostöölepinguga ettenähtud vahekohtu liikmena.

Otsus, mille partnerlusnõukogu peab vastu võtma, on õigusliku toimega akt. Vastavalt lepingu artikli 10 lõikele 1 on kavandatav akt poolte jaoks siduv.

koostoimes ELi toimimise lepingu artikli 218 lõikega 9, milles on ette nähtud otsused, millega „kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku“.

Õiguslik alus on Euroopa Liidu toimimise lepingu õiguslik alus, mis reguleerib valdkondi, kus võib tekkida vajadus algatada vaidluste lahendamise menetlus, nimelt:

Kavandatava otsuse eesmärk on koostada nimekiri isikutest, kes soovivad ja saavad tegutseda kaubandus- ja koostöölepinguga ettenähtud vahekohtu liikmena.

5.Kavandatava akti avaldamine

Kuna partnerlusnõukogu otsuse eesmärk on koostada nimekiri isikutest, kes soovivad ja saavad tegutseda kaubandus- ja koostöölepinguga ettenähtud vahekohtu liikmena, on asjakohane avaldada partnerlusnõukogu otsus pärast selle vastuvõtmist Euroopa Liidu Teatajas.

2022/0366 (NLE)

Ettepanek:

NÕUKOGU OTSUS

seisukoha kohta, mis võetakse Euroopa Liidu nimel ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vahelise kaubandus- ja koostöölepinguga loodud partnerlusnõukogus seoses sellise otsuse vastuvõtmisega, millega kehtestatakse nimekiri isikutest, kes soovivad ja saavad tegutseda lepinguga ettenähtud vahekohtu liikmena



EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 43 lõiget 2, artikli 91 lõiget 1, artikli 100 lõiget 2, artikli 173 lõiget 3, artikli 182 lõiget 5, artiklit 188, artikli 189 lõiget 2 ja artikli 207 lõiget 2 koostoimes artikli 218 lõikega 9,

võttes arvesse Euroopa Komisjoni ettepanekut

ning arvestades järgmist:

(1)Ühelt poolt Euroopa Liidu ja Euroopa Aatomienergiaühenduse ning teiselt poolt Suurbritannia ja Põhja-Iiri Ühendkuningriigi vaheline kaubandus- ja koostööleping (edaspidi „kaubandus- ja koostööleping“) sõlmiti nõukogu otsusega (EL) 2021/689 ning see jõustus 1. mail 2021.

(2)Kaubandus- ja koostöölepingu artikli 752 lõike 1 kohaselt peab partnerlusnõukogu koostama nimekirja isikutest, kes soovivad ja saavad tegutseda vahekohtu liikmena. Nimekiri peaks koosnema kolmest alamnimekirjast: a) üks alamnimekiri koostatakse liidu ettepanekute alusel, b) üks alamnimekiri koostatakse Ühendkuningriigi ettepanekute alusel ja c) üks alamnimekiri koostatakse isikutest, kes ei ole kummagi poole kodanikud ja kes täidavad vahekohtu eesistuja ülesandeid.

(3)Igasse alamnimekirja tuleks kanda vähemalt viis isikut.

(4)Kaubandus- ja koostöölepingu artikli 741 lõike 2 kohaselt peaksid kõik vahekohtunikud olema isikud, kelle sõltumatus on väljaspool kahtlust, kellel on oma riigis kõige kõrgemasse kohtunikuametisse nimetamiseks nõutav kvalifikatsioon või kes on tunnustatud ja pädevad juristid. Neil peaksid olema tõendatud eriteadmised õiguse ja rahvusvahelise kaubanduse valdkonnas, sealhulgas teise osa esimese rubriigi I–VII jaotisega, VIII jaotise 4. peatükiga ja IX–XII jaotisega või teise osa kuuenda rubriigiga hõlmatud konkreetsetes küsimustes, või õiguse valdkonnas ja kõigis muudes kaubandus- ja koostöölepingu või selle lisalepingutega hõlmatud valdkondades, ning eesistujal peab olema ka vaidluste lahendamise menetlustega seotud kogemus.

(5)Vastavalt kaubandus- ja koostöölepingu artikli 752 lõikele 3 ei tohi sellesse nimekirja kuuluda isikud, kes on liidu institutsioonide, mõne liikmesriigi valitsuse või Ühendkuningriigi valitsuse liikmed, ametnikud või muud teenistujad.

(6)Liidu ja Ühendkuningriigi ettepanekute alusel peaks partnerlusnõukogu leppima kokku kaheksast isikust koosnevas alamnimekirjas vahekohtu eesistuja ametikohale ja kahes kuuest isikust koosnevas alamnimekirjas vahekohtu liikme ametikohale.

(7)Euroopa Aatomienergiaühenduse nimel partnerlusnõukogus võetava seisukoha kindlaksmääramine Euroopa Aatomienergiaühenduse asutamislepingu kohaldamisalasse kuuluvates küsimustes toimub eraldi menetluse kohaselt.

(8)On asjakohane määrata kindlaks partnerlusnõukogus liidu nimel võetav seisukoht,

ON VASTU VÕTNUD KÄESOLEVA OTSUSE: